KIRJALLINEN KYSYMYS P-0089/03 esittäjä(t): Regina Bastos (PPE-DE) komissiolle. Castelo de Paivan kunnassa (Portugali) sijaitsevan C & J Clark — Fábrica de Calçado -yhtiön tehtaan sulkeminen.



Virallinen lehti nro 011 E , 15/01/2004 s. 0067 - 0069



KIRJALLINEN KYSYMYS P-0089/03 esittäjä(t): Regina Bastos (PPE-DE) komissiolle (17. tammikuuta 2003) Aihe: Castelo de Paivan kunnassa (Portugali) sijaitsevan C & J Clark Fábrica de Calçado -yhtiön tehtaan sulkeminen Portugalissa, Castelo de Paivan kunnassa sijaitseva monikansallinen C & J Clark Fábrica de Calçado Lda. -yhtiö ilmoitti 10. tammikuuta 2003 tehtaansa sulkemisesta, minkä seurauksena tehtaan kaikki 588 työntekijää jäivät työttömiksi. Yhtiö itse perusteli sulkemispäätöstään kengän päällisten tuonnilla Intiasta ja Romaniasta, minkä tavoitteena on kilpailukykyisen hintarakenteen ylläpitäminen (yhtiön hallituksen 10. tammikuuta 2003 antama lehdistötiedote). Vuonna 1988 Castelo de Paivassa toimintansa aloittanut Clark on saanut sekä valtion että EU:n avustuksia. Toukokuussa 2000 yhtiö teki kunnan kanssa sopimuksen, jossa se lupasi ylläpitää toimintaansa vähintään vuoteen 2007 saakka, mistä vastineeksi yhtiö sai kunnan merkittäviä julkisia investointeja. Castelo de Paiva on taloudellisesti haavoittuva kunta Portugalin sisäosissa, minkä vuoksi yrityksen sulkemisella on vakavia taloudellisia ja sosiaalisia seurauksia. Ottaen huomioon, että sulkemispäätös on vastoin yritysten sosiaalisen vastuun periaatetta, pyytäisin komissiota vastaamaan seuraaviin kysymyksiin: - Mikä on Castelo de Paivan kunnassa sijaitsevalle Clark Fábrica de Calçado Lda. -yhtiölle myönnetyn EU-tuen määrä, ja mitkä olivat tuen myöntämispäivämäärät? - Mitkä olivat edellä mainitun EU-tuen yhtiölle myöntämisen ehdot? - Mikäli Clark-yhtiö ei noudata yhteisön kannustimien myöntämiseen liittyviä velvoitteita, mitä komissio aikoo tehdä estääkseen yksikön sulkemisen sekä varmistaakseen töiden jatkumisen ja siten työpaikkojen säilymisen Castelo de Paivan tehtaassa? - Mihin poliittisiin toimiin komissio aikoo ryhtyä ehkäistäkseen samankaltaisten, usein toistuvien tilanteiden syntymisen sekä lopulta rangaistakseen näitä yrityksiä, jotka aloittavat toimintansa Euroopan unionin alueella saadakseen EU-tukia mutta jotka kyseisistä tuista saamansa edut erityisesti henkilöstöä koskevat hyödyt hyväksi käytettyään siirtävät toimintansa muualle? Anna Diamantopouloun komission puolesta antama vastaus (24. helmikuuta 2003) Komissio ilmoittaa arvoisalle parlamentin jäsenelle, että C & J. CLARK Fábrica de Calçado Lda. -yritys on saanut tukea seuraavasti: 1. Aiemmat määrärahat (vuosille 19861989) >TAULUKON PAIKKA> Kyseiset määrärahat käytettiin ammatillista koulutusta koskevien toimien osarahoittamiseen vuonna 1989. 2. Yhteisön tukikehys II (vuosille 19941999) Yritys sai tukea Euroopan aluekehitysrahaston (EAKR) ja Euroopan sosiaalirahaston (ESR) osarahoittaman Portugalin teollisuuden kehittämistä koskevan ohjelman II (PEDIP II:n) yritysanalyyseja ja -tarkastuksia koskevasta toimenpiteestä 3.1 sekä yritysesittelytoimia koskevasta toimenpiteestä 4.6. Hankkeiden tavoitteena oli nykyaikaistaminen toisaalta toteuttamalla analyyseja ja tutkimuksia sekä toisaalta joustavoittamalla tuotantoa asianmukaisen ammatillisen koulutuksen avulla. Määrärahoja hyväksyttiin yhteensä 680 372 euroa ja tukea maksettiin seuraavasti: >TAULUKON PAIKKA> 3. ESR-, OE- ja OSS-tukea investoitiin 860 henkilön kouluttamiseen vuosina 19951998. Rahoitetuilla hankkeilla ei ollut vaikutuksia työpaikkoihin. ESR-tuen myöntäminen ammatillista koulutusta koskeville toimille ei ole sidoksissa yrityksen toiminnan jatkumiselle asetettuihin ehtoihin, vaan se liittyy ennemminkin niiden saatavuus- ja tukikelpoisuusehtojen noudattamiseen, joista on säädetty ESR-tuen myöntämistä koskevissa asetuksissa, jotka olivat asianomaisena ajankohtana voimassa. Komissio katsoo, että kaikki henkilöstöresursseihin kansallisella ja alueellisella tasolla tehtävät investoinnit ovat erittäin tärkeitä. On korostettava, että ESR-varoilla ei tueta yritystä sinänsä, vaan niillä investoidaan inhimilliseen pääomaan ja parannetaan yksittäisten työntekijöiden työllistyvyyttä. Komission tietojen mukaan kyseinen yritys ei riko määräyksiä, jotka koskevat määrärahojen myöntämistä rakennerahastoista. 4. EAKR-varoja myönnettiin jäsenvaltioiden hyväksymien valtiontukijärjestelmien puitteissa. Siksi valtion on huolehdittava siitä, että noudatetaan yhteisön kilpailusääntöjä, erityisesti tuen myöntämisen hetkellä voimassa olevia alueellisia valtiontukia koskevia suuntaviivoja(1), jotka komissio hyväksyi maaliskuussa 1998. Suuntaviivoissa edellytetään, että tuetun omaisuuden ja luotujen työpaikkojen on säilyttävä vähintään viiden vuoden ajan investointiajankohdan jälkeen. Komissio aikoo pyytää Portugalin viranomaisia osoittamaan, onko näitä sääntöjä noudatettu C & J Clark -yritykselle myönnetyn tuen suhteen. 5. Lisäksi komissio haluaa mainita, että joukkovähentämisiä koskevassa direktiivissä 98/59/EY(2) säädetään tiedottamisesta ja työntekjöiden edustajien kuulemisesta, kun työnantaja harkitsee joukkovähentämistä. Neuvottelut olisi aloitettava hyvissä ajoin sopimukseen pääsemiseksi, ja niissä olisi käsiteltävä ainakin mahdollisuuksia joukkovähentämisen välttämiseksi tai niiden kohteena olevien työntekijöiden määrän rajoittamiseksi sekä seurausten pienentämiseksi käyttämällä sosiaalisia toimenpiteitä muun muassa vähentämisen kohteeksi joutuneiden työntekijöiden työllistämiseksi tai kouluttamiseksi uudelleen. Komissio on yleisesti sitä mieltä, että yritysten olisi uudelleen sijoittautumista koskevien päätöstensä yhteydessä otettava aina huomioon vaikutukset, joita päätöksillä voi olla yritysten työntekijöihin, sekä myös sosiaaliset ja alueelliset vaikutukset. Tätä näkökulmaa kannatetaan äskettäin ilmestyneessä komission tiedonannossa Yritysten sosiaalinen vastuu: elinkeinoelämän panos kestävään kehitykseen(3). Lisäksi komissio pyysi eurooppalaisia työmarkkinaosapuolia käynnistämään vuoropuhelun muutosten ennakoinnista ja hallinnoinnista. Tarkoituksena on soveltaa dynaamista lähestymistapaa yritysten uudelleenjärjestelyjen sosiaalisiin näkökohtiin. Työmarkkinaosapuolet aikovat sisällyttää tämän tärkeän aiheen äskettäin hyväksymäänsä monivuotiseen työohjelmaan(4)(5). (1) EYVL C 74, 10.3.1998. (2) Neuvoston direktiivi 98/59/EY, annettu 20 päivänä heinäkuuta 1998, työntekijöiden joukkovähentämistä koskevan jäsenvaltioiden lainsäädännön lähentämisestä, EYVL L 225, 12.8.1998. (3) KOM(2002) 347 lopullinen. (4) Orçamento da Economia. (5) Euroopan sosiaalirahasto.